VARAAIT
Tere tulemast vaatama "Varaaita!"
On sul kunagi autol kütus otsa saanud?
Seda siis parasjagu teel olles.
Või oled sa kunagi arvanud, et just selle sõidu ajal see otsa saab?
Usun, et mitte,
sest kütuse lõppemine tuleb alati üllatusena.
Sa püüad küll näidiku ja kogemuse põhjal arvata,
palju paagis veel kütust on,
kuid kütusekulu pole kunagi ühesugune
ja nii võibki oodata sind ees üllatus.
On tõeliselt nõme jääda autoga teele keset öist metsa
vaid seetõttu, et kütus sai otsa.
Ja naljad vanadest tolvanitest taolistes olukordades
ei tundu sel hetkel üldse mitte naljakad.
Ka väsimus on miski, mida ise õigel ajal ei märka.
Ei füüsilist, hingelist ega vaimset väsimust.
Sageli avastame selle juba liiga hilja.
Mu tänase õpetuse eesmärk
pole vähimalgi moel panna kõik asjad me elus paika -
seda eriti veel mõne sellise inimese elus,
kes hetkel ongi üdini väsinud
ja võib-olla isegi masendunud.
Kui ütleksin: "Tee nii!" või "Tee naa!", siis sellest poleks palju abi.
Pigem on mu eesmärgiks aidata meil märgata
väsimuse märke
ja eriti ka vaimse väsimuse märke,
mis on inimeste puhul tüüpilised.
On ütlemata oluline mõista,
et me reageerime vaimsele, hingelisele ja füüsilisele väsimusele
eriviisidel.
Ja võimalik, et me vajame nendeks erinevaid ravimeid.
Üks oluline küsimus kohe alustuseks oleks see,
kas kristlane üldse tohib olla väsinud?
Ja vastus sellele on - kohe kindlasti.
Jeesus väsis, Paulus väsis,
apostlid väsisid
ja meiegi väsime.
Väsimus pole mingi patt või isegi viga.
See on loomulik piir,
mis igal inimesel aegajalt elus ette tuleb.
VARAAIT
Tahan seekord keskenduda eriti vaimsele väsimusele.
Kuidas see välja näeb?
Vaimne väsimus väljendub paljuski selliselt
nagu hingeline ja füüsilinegi väsimus.
Füüsiline väsimus väljendub tavaliselt aeglane olemises
peale mõnda pingutust,
keskendumisvõime puudumises, tukastamises
ja pikemas perspektiivis ka unetuses ning kurnatuses.
Hingeline väsimus väljendub paljudel närvilisuses, kannatamatuses,
rahutuses, ärritumises, masenduses,
läbipõlemises ja unepuuduses.
Milles aga vaimne väsimus väljendub?
Paulus ütleb Piiblis 1. Tessalooniklaste 5:6
"Niisiis, ärgem magagem nagu teised, vaid olgem ärkvel ja kained."
Paulus võrdleb vaimsest väsimust magamisega.
Magav inimene ei mäleta, millal ta magama jäi.
Ärkamist ta muidugi märkab ja mäletab,
kuid magama jäämist mitte.
Olen õhtul magama heites sageli mõelnud,
et mis hetkel ma küll magama jään?
Õnneks ei mõtle ma sellele liiga kaua,
kuid ma ei mäleta kunagi, millal ma magama jäin.
Me pole kunagi lõpuni teadlikud, millal me magama jääme -
olgu see siis füüsilises või vaimses mõttes.
Tukastamine on aga küll märgatav.
Tukastamine on see, kui hakkad peaga nö "nokkima".
Olgu see siis loengus või mõnel koosolekul
või kus iganes mujal, kus peaksid olema ärkvel.
Sa märkad seda, sest ei suuda sellele vastu panna.
Vahel küll tõstad pead, kuid siis see vajub jälle.
See on see nö "nokkimine".
Sama kehtib vaimse väsimuse puhul.
Sa ise ei märkagi seda kohe.
Märkad alles siis, kui teatud nähud hakkavad vaikselt kuhjuma.
Vaimne väsimus väljendub sageli
tahte ja huvi puudumises vaimsete asjade suhtes.
Su vaimulikust elust saab rutiin;
lihtsalt üks kohustus.
Usuelust kaob rõõm
ja see muutub pigem asjade tegemiseks ning täitmiseks.
Kohusetunne hävitab igasuguse innukuse ja spontaansuse.
Sul pole mingit huvi palvetada või lugeda Piiblit.
Mõni ajaleht, internet või sotsiaalmeedia
on palju huvitavamad kui Piibli lugemine.
Sul pole ka huvi minna kogudusse usklike osadusse,
kuna nad on seal sellised...
"Ei tea, kas ma üldse saangi sealt midagi?"
Vaimne väsimus väljendub sageli ka pinges olekuna.
Paljud muud tegemised tunduvad olulisemad
kui vaimulikud kokkusaamised ja usklike osadus.
Muud asjad tunduvad ka toredamad ja huvitavamad.
Usklikuks saades ei jõudnud sa ära oodata,
millal ometi saada teiste usklikega osadusse.
Kuid juba vanema usklikuna pead end otsekui sundima selleks.
Ühtlasi hakkad sa kahtlema asjades,
mida enne iseenesestmõistetavaks pidasid.
Ka see on märk vaimsest väsimusest.
Asjadest hakkab kaduma selgus, asendudes nö halli alaga.
"Vahet pole."
See, mis enne oli elu ja surma küsimus,
ei oma korraga enam nii väga tähtsust.
Tähendusrikkus ja eesmärgistatus
asenduvad tühjuse ja eesmärgi puudumisega.
"Kuidas ma seda küll enne ei märganud?
Mida ma üldse mõtlesin?
See polegi tegelikult päris see, mida tegelikult ootasin."
Koguja raamatus 1:1-3 öeldakse järgmist:
"Koguja, Taaveti poja, Jeruusalemma kuninga sõnad.
Tühisuste tühisus,” ütleb Koguja, tühisuste tühisus, kõik on tühine!”
Mis kasu on inimesel kogu oma vaevast,
millega ta ennast vaevab päikese all?"
Saalomon, kes selle raamatu kirjutas,
on klassikaline näide vaimselt väsinud inimesest,
kel pole enam jõudu olla innukas Jumala suhtes.
Vaimne väsimus väljendub lisaks väsimusele
ja innukuse puudumisele
ka käsumeelsuses.
Inimene kompenseerib oma eksimusi käskudest kinni pidamise vallas
sellega, et ta nõuab teistelt neist käskudest kinni pidamist.
Ja seda sageli just selles vallas, kus ta ise kõige enam komistab.
Selle taga on ilmselgelt püüe vähendada omaenda süütunnet,
mõistes teisi hukka samade asjade eest,
kus ta ise on langenud.
See on eriti suur kiusatus jutlustajatele.
Pastorite, jutlustajate, vaimuliku töö tegijate vaimne väsimus
väljendub sageli just selles,
et nende jutlused ja sõnavõtud muutuvad karmimaks.
Selle asemel, et kuuluda seda, mida Kristus on teinud,
keskendume me sellele, mida meie peaks tegema.
Kuid selline range ja karm jutlustamine,
mis kätkeb endas 15. erinevat punkti, mida inimesed kõik tegema peavad,
peegeldab pigem jutlustaja enda väsimust
kui Jumala tahet anda meile mitmepunktilisi ellujäämisjuhiseid,
mille abil elu miiniväljal hakkama saada.
Selle asemel, et pastor, jutlustaja ja vaimulik töötegija kuulutaks Jeesust
hakkab ta kuulutama erinevaid asju, mida tegema peab
ja programme selle kohta, kuidas oma elu joonele saada.
Kuid sel juhul ei ole seal taga enam Jeesus, vaid me ise.
Nii võis Paulus öelda nii meile - väsinud jumalasulastele,
kui teistelegi kristlastele:
"Kuidas sa nüüd teisi õpetades iseennast ei õpeta?
Sina, kes jutlustad, et varastada ei tohi, aga ise varastad?
Kes ütled, et abielu ei tohi rikkuda, aga ise rikud abielu?
Kes ebajumalaid jälestad, aga ise riisud nende pühamut?"
Roomlastele 2:21-22
Vaimne väsimus väljendub sageli ka süüdistustes.
Mida enam väsinud me oleme -
nii füüsiliselt, hingeliselt kui vaimselt,
seda kergemini süüdistame kedagi teist, aga mitte iseennast.
"Ega siis mina, vaid ikka need teised."
"Ega siis mina, vaid mu naine."
"Ega siis mina, vaid too pastor."
"Ega siis mina, vaid need teised kristlased."
Kui oleme väsinud, on kõik alati kellegi teise süü.
Kuid mida värskemad me vaimses mõttes oleme,
seda enam lähtub me huulilt tänu ja julgustust teiste aadressil.
Me reageerime vaimsele väsimusele erinevatel viisidel.
See võib sõltuda ka me isiksusest.
Üks hakkab süüdistama, teine tõmbub endasse,
kolmas püüab veelgi rohkem midagi teha jne.
Mitte kõik pole väsinud olles tujukad.
Ka vaimuliku väsimuse puhul mitte.
Osa langevad masendusse, teised kustuvad lihtsalt ära
ning kolmandad panevad veel hoogu juurde,
kuniks on omadega õhtal.
Me kõik oleme erinevad,
kuid me kõik vajame abi taolises olukorras.
Seetõttu on ka oluline teada,
millest on me vaimne väsimus tingitud?
VARAAIT
Apostel Paulus kirjutab 1. Tessalooniklastele 5:23
"Aga rahu Jumal ise pühitsegu teid läbinisti
ning teie vaim ja hing ja ihu olgu tervikuna hoitud laitmatuna
meie Issanda Jeesuse Kristuse tulemiseks!"
Inimene on üks tervik, koosnedes ihust, hingest ja vaimust.
Kõik need mõjutavad üksteist.
Pikalt kestnud füüsiline väsimus põhjustab ka vaimset kurnatust
ning vaimne väsimus, mis väljendub näiteks masenduses,
mõjutab ihu ja selle toimimisvõimet.
Rääkimata sellest, et ka inimese vaimset elu.
Vaimne väsimus mõjutab ka seda,
kuidas inimene ka hingeliselt jaksab toime tulla.
Seetõttu ei saa vaimse elu probleeme käsitleda ilma,
et ei võtaks arvesse ka hingelist ning füüsilist ressurssi.
Väsimust ei saa näha ainuüksi vaimse asjana
ja vaimset väsimust ei saa ka alati põhjendada
hingeliste põhjustega.
Kuid isegi, et kõik 3 valdkonda on olulised,
on vaimulik pool neist siiski kõige olulisem ja tähendusrikkam.
Sest kui meil läheb vaimses mõttes hästi,
mõjutab see positiivselt ka kõiki teisi valdkondi.
Jeesus ütles Matteuse 6:33
"Aga otsige esmalt Jumala riiki ja tema õigust,
siis seda kõike antakse teile pealegi!"
Matteuse 6:33
Meie vaimulik elu on kõige olulisem
ja samas sageli kõige enam unarusse jäetud valdkond
Kuid nii nagu kõigis vaimsetes asjades,
nii on ka vaimuliku väsimuse puhul tegu oma seaduspärasustega.
Vaimse väsimuse kõige peamisem põhjus
on kindlasti kohe patt.
Paulus ütleb Heebrealastele 3:13
"Pigem julgustagem üksteist iga päev, niikaua kui veel öeldakse täna”,
et keegi teist ei paaduks patu pettuse läbi!"
Meil kõigil on kalduvus teha pattu, kuna me oleme patused.
Pattu tehes eksime me aga alati Jumala hea tahte vastu,
nii nagu iseendagi vastu, hävitades iseennast.
Sest patt kohe kindlasti väsitab, hävitab ja viib masendusse.
Seetõttu ka, kui anname järgi mõnele patule;
kui anname mõnele patule maad oma elus,
elades Jumala tahte vastast elu,
siis see viib me elust tundlikkuse.
See röövib meilt tahte hoida alal oma vaimulikku elu,
see halvab meid ja muudab meid passiivseks.
Teine aspekt, mis lisaks patule põhjustab vaimset väsimust
ja on otseses seoses esimesega,
on see, et meie pilt Jumalast moondub.
Roomlastele 8:15 ütleb:
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: Abba! Isa!”
Või õigemini: "Abba! Issi!"
Roomlastele 8:15 ütleb nii.
Kui patt võitab maad me elus, siis me pilt Jumalast häguneb.
Me kaotame pildi Jumalast kui Isast -
kui armastavast taevasest Isast.
Patt nimelt rikub ära me suhte Isaga, tuues kaasa ühe väärastunud hirmu.
Olen varemgi toonud selle näite, aga toon selle siis veelkord.
Olin murdeeas poiss ja soovisin saada raha suitsu jaoks.
Teadsin, et isa taskus on palju sente. Tol ajal olid veel margad käigus.
Püüdsin sealt võtta just parasjagu, et isa ei märkaks.
Kuid üks päev võtsin enda arust liiga palju
ja mul oli hirm, et isa märkab seda.
Kui isa tuli k 16.00 töölt ja me istusime üheskoos lauda sööma
siis ma kartsin talle otsa vaadata.
Lihtsalt seetõttu, et mul oli tunne, et ta teab, mida ma olen teinud.
Nii läksin ruttu oma koolitükke tegema,
mis tavaliselt oli ikka väga harv nähtus
Kuid mul oli kiire lauast lahkumisega.
Alles palju aastaid hiljem, kui olin juba usklikuks saanud,
ütlesin kord isale:
"Isa, anna palun andeks,
et kunagi ammu su taskust raha võtsin,
et suitsu osta."
Isa ütles: "Ma ju teadsin seda."
Küsisin seepeale: "No kas andestad siis mulle?",
mispeale ta lihtsalt mõmises: "Noh...jah...noh..."
See oli tema viis, kuidas andeks anda.
Mind kõnetas aga see,
et mind ei visatud selle peale perekonnast välja.
Isegi, et mu suhe isaga polnud korras
ja seda tänu sellele, mida ma olin valesti teinud.
Ometi mind ei visatud perest välja,
isegi, et isa teadis kogu lugu ja et ka mina teadsin.
Sama on ka me taevase Isaga, kes ju samuti teab me asju.
Kuid Ta ootab, et me paluks andeks, nii et Ta saaks anda meile andeks.
Püha Vaim tahab näidata meile Jumalat Isana -
miljon korda andestava Isana.
Isana, kes ei andesta vaid korra, aga pidevalt.
Kui aga see teadmine muutub ähmaseks me jaoks,
väsime me ka ära.
See teadmine hägustub eriti just siis, kui laseme oma ellu midagi,
mille osas me teame, et see on Jumala tahte vastane.
Sel juhul muutub Jumal me jaoks kui peremeheks, tööandjaks,
orjapidajaks või vangivalvuriks.
Mida nõudvamana me Teda näeme,
seda enam püüame Talle ka meele järele olla
ja seda kindlamini me väsime.
Sel juhul ei tee ega teeni me kunagi piisavalt;
me ei koge piisavalt sügavalt Tema armu;
me ei pühendu Talle kunagi piisavalt palju
ja see kõik on väga väsitav, kui sellele pidevalt mõelda.
Vaimse väsimuse kolmas põhjus on see, et me raiskame Jumala armu.
Heebrealastele 12:15 on öeldud: "Ja valvake,
et keegi ei jääks ilma Jumala armust,
et mingi kibe juur üles kasvades ei tooks tüli
ning paljud selle läbi ei rüvetuks."
Vaimne orav rattas olemine ja Jumala heakskiidu nimel rabamine
hägustab meie arusaama Tema armust
ja selle vastu võtmist.
Jumal armastab sind tohutult palju ja seda just nüüd ning praegu.
Sa ei pea püüdma teenida välja Jumala armu ja armastust.
Sest kui kaotame arusaama armust, väsime me vaimselt üsna ruttu.
Vaimse väsimuse neljas põhjus on üsnagi proosaline
ja peitub selles,
et me võtame vaimses mõttes liiga palju vastutust kanda.
See on üks peamisi põhjusi,
miks kogudustes tuntakse vaimset väsimust.
Me ei tajugi, kui palju end väsitame vaimset vastutust kandes.
See on sageli seotud sellega, et töötegijaid on vähe.
Vaimulikus töös on vähe töötegijaid.
Väike kamp inimesi teeb ära üha enamate inimeste töö.
Neid, kes tahavad teenida Jumalat kõige praktilisemateski asjades,
kutsutakse täitma erinevaid ülesandeid.
"Kes seda küll teeks?" - "No Maie teeb."
"No see õde seal teeb."
"See vend on seda varemgi hästi teinud -
küllap teeb nüüdki."
Kui ülesandeid on palju, peab keegi need ka ära tegema
ja ikka peab keegi end pisut enam ja enam pingutama.
Kuid need, kes kõige enam pingutavad,
need ka väsivad
ja halvimal juhul kibestuvad.
Koguduses valitsevat vaimset väsimust
aitaks leevendada see, kui kõik võtaks vastutust
ja rakendaks oma ande, mille nad on Jumalalt saanud.
Sellest oleks ikka kohe väga palju abi.
Kuid vaimne väsimus pole ka mitte alati
inimesest endast tingitud.
Vahel mõjutab seda ka ebaterve vaimulik kogukond
või ka mõni üksikisik võib põhjustada vaimset väsimust.
Kui meie usk tugineb millele iganes muule
kui vaid Jeesusele Kristusele,
on see ebaterve ja viib alati vaimse väsimuseni.
Tooksin veel ühe põhjuse vaimse väsimuse kohta.
Nimelt üritab ka saatan väsitada meid ja muuta meid kibestunuks.
Saatan ehk hingevaenlane püüab meid samuti vaimselt väsitada.
1. Peetruse 5:8 on öeldud:
"Olge kained, valvake!
Teie süüdistaja, kurat, käib ringi nagu möirgav lõvi,
otsides, keda neelata."
Saatan teab vägagi hästi,
kui kerge saak üks väsinud kristlane ta jaoks on.
Seetõttu ta teebki kõikvõimaliku, et koormata me elu asjadega,
mis hägustavad me õiget arusaama Jumalast
ja Tema armu Jeesuses.
Ta teab neid valdkondi, kus sa kõige haavatavam oled
ja ründab sind just siis,
kui oled kas füüsiliselt, hingeliselt või vaimselt väsinud.
Nii näiteks, kui tuled kusagilt vaimulikult koosolekult
või oled kandnud mingit vastutust mingis olukorras
ja sa jõuad väsinuna koju,
teab saatan täpselt, et see on just see õige aeg
külvata su pähe teatud mõtteid, mis on Jumala tahte vastased
ja panna sind kui kristlast tegema midagi, mis pole õige.
Kui inimene on väsinud,
siis ta ei jaksa olla valvel ja panna vastu,
ta ei jaksa seista vastu kiusatusele.
Peetrus õhutab meid teadvustama seda endale
ja hoidma oma meeled siiski valvel.
Ka siis, kui oleme kas füüsiliselt või vaimselt väsinud.
See on ütlemata oluline.
Ta julgustab meid olema vaimses mõttes valvel.
VARAAIT
Kust aga siis leida abi vaimse väsimuse korral?
Markuse 3:14 on öeldud:
"Ja ta seadis kaksteist... et need oleksid temaga
ja et ta võiks nad läkitada kuulutama."
Markuse 6:31 ütles aga Jeesus neile:
Tulge omaette üksildasse paika ja puhake pisut!”,
sest tulijaid ja minejaid oli palju ja neil polnud parajat aega süüagi.
Ristiusus pole küsimus pidevas tegutsemises ja asjatamises,
reeglitest kinni pidamises ja nende rikkumises.
Risitiusus on tegu suhtes Jeesusega.
Suhte puhul aga on küsimus kohtumises.
See, mida me kõige enam vajame, on kohtumine Jeesusega.
See hoiab meid enam kui miski muu.
Praktikas tähendab see Jumala Sõna lugemist,
Jeesuse kuulamist Piibli valguses,
vestlusi Jeesusega
ehk Temaga rääkimist ja Tema kuulamist.
Talle aja andmist.
Mitte miski muu ei värskenda meid nii palju,
kui Jeesusega suhtlemine.
Ka liikumine mitte, kuigi sellest on palju abi.
Ka hea toit mitte, kuigi see on omaette tore asi.
Ei kohv, ei tee ega mõne laheda sarja vaatamine.
Küll aga värskendab Jeesusega suhtlemine alati.
Sellele pole mingit aseainet.
Jeesus kutsus oma jüngreid olema Temaga.
See oli jüngrite kõige peamisem ja olulisem ülesanne.
Seetõttu ka parim, mida me oma vaimuliku elu heaks teha saame,
on teha igapäevaselt ruumi Jeesusega kohtumiseks.
Mitte keegi teine ei saa teha seda meie eest.
Mitte keegi teine.
Ühtlasi on see ka parim ennetusravim hoidmaks end vaimse väsimuse eest.
Kuid see on parim ravim ka siis, kui juba oleme vaimselt väsinud.
Sa ei pea mõtlema, kas või kuidas see toimuma peaks?
Ainuüksi vestlemine Jeesusega -
olgu siis jooksurajal, autos, voodis või saunas,
mõjub sama hästi, kui 4-tunnine Piibli lugemine.
Kõige tähtsam on see, et jagad Jeesusega oma tundeid,
loed Piiblit just nii palju, kui jaksad
ja vestled seejärel taas Jeesusega.
Teine oluline ravim vaimse väsimuse puhul
on oma pattude üles tunnistamine.
Heebrealastele 12:1 on öeldud: "Seepärast ka meie,
kelle ümber on nii suur pilv tunnistajaid,
pangem maha kõik koormav ja patt, mis hõlpsasti takerdab meid,
ja jookskem püsivusega meile määratud võidujooksu!"
Heebrealastele 12:1
Kuna vaimse väsimuse üks peamisi põhjusi on me patusus,
peame me ka oma patud andeks paluma ja andeks saama.
Süütunne on enamuse vaimsete läbipõlemiste põhjuseks.
Seetõttu peaks igaüks meist
kogema väga praktiliselt pattude andekssaamist.
Kogema, mis tunne on leida rahu asjadest, mis muidu on vaevanud.
Millal sa viimati tunnistasid oma patte mõne teise kristlase ees?
Selles peitub parim abi!
Pihtimise võimalus on üks neist Jumala andidest,
mille kaasaja kristlus on sisuliselt kaotanud.
See, et saame tunnistada oma patud
ja teine saab need meile Jeesuse nimel andeks kuulutada.
Mitte miski pole vabastavam,
kui jätta kaua painanud asi teisega koos paludes Jumala hoolde
ja kuulda teist ütlemas: "Jeesuse nimel nii see patt
kui kõik su teisedki patud on andeks antud."
Miski pole värskendavam sellest!
Jeesus on andnud oma lastele meelevalla kuulutada patte andeks.
Ta ütles Matteuse 18:18 "Tõesti, ma ütlen teile,
mis te iganes kinni seote maa peal, on seotud ka taevas,
ja mis te iganes lahti päästate maa peal,
on lahti päästetud ka taevas."
Kolmas vaimse väsimusega seotud suur abi
peitub vaimse mentori leidmises.
Teine kristlane võib aidata sul näha läbi sellest vaimsest väsimusest.
Jumal on loonud meid, kristlasi, toetama üksteist
ja käima üksteise kõrval.
On sul kedagi, kellega regulaarselt rääkida
ja vaimseid asju jagada?
On sul sellist mentorit, kes su kõrval käib?
Soovitavalt samast soost kui sa ise.
Jumal tahab kinkida sulle sellise inimese,
mistõttu palveta selle pärast.
Sellest on tohutu suur abi, kui oma jõud raugeb
ja see on ka hea viis, kuidas ennetada vaimset väsimust.
Kõige olulisem on see,
et sa ei jääks üksi oma vaimse väsimusega,
vaid et sa otsiksid abi.
Kas mõnelt vanemalt kristlaselt,
või kelleltki, kes on ise vaimsest väsimusest läbi läinud
ja kes võib aidata sind selles,
olles su kõrval nii raskematel aegadel, kui ehk edaspidigi.
Tõlge: Anne-Ly Raukas